Segundo la teorie mais aceite, Colombo tenerie sido un tecelon de seda genobés, un home simples de la plebe. Anque dessa ourige simples, Colombo tenerie buns coincimientos de bárias lhénguas (cumo l lhatin i l heibraico), de matemática, de cosmografie, de geometrie, para alhá de coincer todos ls strumientos de marina i nabegaçon, a punto de tener sido cunsidrado por alguns cumo l mais anstruído home de l mar an to la Spanha.